**Peter Lewyn Bernstein** (født 22. januar 1919, død 5. juni 2009) var en amerikansk finanshistoriker, økonom og pedagog som ble særlig kjent for utvikling av «den effektive markedshypotesen». Denne utviklingen gjorde ham til en av landets mest kjente autoriteter i å popularisere og presentere investeringsøkonomi for allmennheten.

Utdanning og militærtjeneste under andre verdenskrig
----------------------------------------------------

Peter Bernstein var født i New York City og var sønn av finanskonsulent Allen Bernstein og hans kone, Irma Lewyn. Han gikk blant annet på Horace Mann School og siden Harvard College, hvor han tok bachelorgrad i økonomi i 1940. Etter Harvard, hvor han ble valgt til Phi Beta Kappa og ble utdannet *magna cum laude,* kom han i tjeneste som medlem av forskningspersonalet ved Federal Reserve Bank of New York og i sivil kapasitet ved Office of Strategic Services i Washington. Etter Pearl Harbor-angrepet 7. desember 1941 ble han med i USAs luftvåpen som kaptein, og tildelt kontoret for strategiske tjenester i den europeiske krigssonen.

Som investeringsleder
---------------------

Etter å ha undervist i økonomi i 1951 ved Williams College og en femårig periode i kommersiell bankvirksomhet, overtok Bernstein ledelsen over familiens formuesforvaltningfirma, Bernstein-Macaulay Inc. hvor han administrerte milliarder av dollar i individuelle og institusjonelle porteføljer. Under hans ledelse hadde verdiene mer enn tidoblet seg da firmaet ble solgt i 1967. Han gikk av i 1973 for å starte Peter L. Bernstein, Inc. og ett år senere for å bli den første redaktøren av The *Journal of Portfolio Management*, en mye lest vitenskapelig finansiell publikasjon for investeringsledere og akademikere. Han fortsatte som redaktør og jobbet i det rådgivende panelet i Robert D. Arnott investeringsforvaltningfirma, *Research Affiliates.*

Som lærer og foreleser
----------------------

Bernstein arbeidet i mange år ved besøkskomiteen på økonomiavdelingen ved Harvard University, som en bobestyrer og medlem av finanskomiteen for *College Retirement Equities Fund* (CREF) og som en bobestyrer i *Investment Management Workshop,* som var sponset av *Association for Investment Management & Research* (AIMR). Han holdt også forelesninger over hele USA. I utlandet foreleste Bernstein om risikostyring, eiendomsallokasjon, porteføljestrategi og markedshistorie.

Peter Bernstein døde 90 år gammel av lungebetennelse på NewYork-Presbyterian/Weill Cornell Hospital.

Verk
----

Bernstein var forfatter til ti bøker i økonomi og finans samt et uttall artikler i blant andre faglige tidsskrifter som *Harvard Business Review*, *Financial Analysts Journal* og i den populære pressen, The *New York Times*, The *Wall Street Journal*, *Worth magasin* og Bloomberg, og har bidratt til samlinger av artikler publisert av forlag som Perseus og FT Mastering.

*Against The Gods: The Remarkable Story of Risk,* ble utgitt av John Wiley &amp; Sons i september 1996 og vant Edwin G. Booz-prisen for den mest innsiktsfulle, innovative ledelsesboken utgitt i 1996. I 1998 ble den tildelt Clarence Arthur Kulp / Elizur Wright Memorial Book Award fra The American Risk and Insurance Association (ARIA) som et utmerket opprinnelig bidrag til litteraturen om risiko og forsikring. Boken har solgt over 500 000 eksemplarer over hele verden.

I 1992 ble *Capital Ideas: The Improbable Origins of Modern Wall Street* publisert av The Free Press i Canada og Maxwell Macmillan International i USA, og er siden blitt en polulær guide til moderne Investeringsteorier og praksis. *Capital Ideas Evolving,* verkets oppfølger, ble publisert i mai 2007 av John Wiley and Sons.

*Streetwise: The Best of The Journal of Portfolio Management*, redigert av Peter L. Bernstein og Frank J. Fabozzi, ble publisert i 1997 av Princeton University Press.

Tidligere bøker inkluderer *A Primer on Money, Banking and Gold* (Random House 1965), samt *Economist on Wall Street* (Macmillan 1970), og *The Price of Prosperity* (Doubleday, 1962), i tillegg til to bøker om statlig finansiering sammen med Robert Heilbroner.

Bernsteins andre bøker er *The Power of Gold: The History of an Obsession,* utgitt i høsten 2000 av John Wiley and Sons, *Wedding of the Waters: The Erie Canal and the Making of a Great Nation,* utgitt 2005 av W.W. Norton & Co.

### Bibliografi

* Bernstein, Peter L. *Capital Ideas Evolving*. Hoboken, NJ: John Wiley & Sons. ISBN 978-0-471-73173-3.
* Bernstein, Peter L. *Special Real Estate Issue*. New York: Institutional Investor Systems.
* Bernstein, Peter L. *Wedding of the Waters: The Erie Canal and the Making of a Great Nation*. New York: W.W. Norton & Co. ISBN 0-393-05233-8.
* Bernstein, Peter L. *The Power of Gold: The History of an Obsession*. New York: John Wiley & Sons. ISBN 0-471-25210-7.
* Bernstein, Peter L.; Aswath Damodaran. *Investment Management*. New York: John Wiley & Sons. ISBN 0-471-19716-5.
* Bernstein, Peter L.; Frank J. Fabozzi. *Streetwise: The Best of The Journal of Portfolio Management*. Princeton, NJ: Princeton University Press. ISBN 0-691-01129-X.
* Bernstein, Peter L. *Against The Gods: The Remarkable Story of Risk*. New York: John Wiley & Sons. ISBN 0-471-12104-5.
* Bernstein, Peter L. *The Portable MBA in Investment*. New York: John Wiley & Sons. ISBN 0-471-10661-5.
* Bernstein, Peter L. *Capital Ideas: The Improbable Origins of Modern Wall Street*. New York: Maxwell Macmillan International. ISBN 0-02-903011-0.
* Heilbroner, Robert L.; Peter L. Bernstein. *The Debt and the Deficit: False Alarms/Real Possibilities*. New York: W.W. Norton & Co. ISBN 0-393-02752-X.
* Bernstein, Peter L. *International Investing*. New York: Institutional Investor Books.
* Bernstein, Peter L. *Security Selection and Active Portfolio Management*. New York: Institutional Investor Books.
* Bernstein, Peter L. *The Theory and Practice of Bond Portfolio Management*. New York: Institutional Investor Books.
* Bernstein, Peter L. *Portfolio Management and Efficient Markets: Theoretical Relevance and Practical Applications*. New York: Institutional Investor Books.
* Bernstein, Peter L. *Economist on Wall Street: Notes on the Sanctity of Gold, the Value of Money, the Security of Investments, and Other Delusions*. New York: Macmillan.
* Bernstein, Peter L. *A Primer on Money, Banking, and Gold*. New York: Random House.
* Heilbroner, Robert L.; Peter L. Bernstein. *A Primer on Government Spending*. New York: Random House.
* Bernstein, Peter L. *The Price of Prosperity: A Realistic Appraisal of the Future of our National Economy*. Garden City, NY: Doubleday.

Priser
------

Peter Bernstein mottok tre store priser fra CFA Institute. CFA Institure er en organisasjon for investeringsledere og analytikere:

* AIMRs høyeste pris
* Graham & Dodd Award, gitt hvert år for en fremragende artikkel i *Financial Analysts Journal* i det foregående året
* James R. Vertin Award, som anerkjenner personer som har produsert et forskningsorgan som er kjent for sin relevans og varige verdi for investeringsfagfolk.

Kilder
------

* Bokanmeldelser av Peter Bernstein
* Peter L. Bernstein Inc.s hjemmeside. Besøkt 25. januar 2005

Referanser
----------

1. 1 2   Social Networks and Archival Context, SNAC Ark-ID w67f0gdn, besøkt 9. oktober 2017[Hentet fra Wikidata]
2. ↑   www.bloomberg.com[Hentet fra Wikidata]
3. 1 2 3 4  Uchitelle, Louis (7. juni 2009). «Peter L. Bernstein, Explainer of Risks of Stocks, Dies at 90». *The New York Times* **(engelsk)**. ISSN 0362-4331. Besøkt 5. august 2020.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** CiNii
 |